Blagoja Fotev
<s>Blagoja Naumov Fotev (German kod Lerina, 14. avgust 1900 — Bistrica kod Bitolja, 27. januar 1993), učesnik Narodnooslobodilačke borbe i revolucionar.</s><s>Od 1947. do decembra 1950. godine obavljao je funkciju predsednika Prezidijuma Narodne skupštine NR Makedonije.</s>

<s>Biografija 
Blagoja Fotev rođen je 14. avgusta 1900. godine je u selu German kod Lerina.</s><s>U septembru 1914. godine njegova porodica preselila se u selo Bistricu kod Bitolja.</s><s>Godine 1924. otišao je na pečalbu u Sjedinjene Američke Države, gde je bio dve godine.</s><s>Član Komunističke partije Jugoslavije postaje 1938. godine, nakon čega osniva Mesni komitet KPJ u Bitolju i postaje njegov član.</s>

<s>Godine 1940. policija je izvršila provalu u bitoljskoj organizaciji, nakon čega je Fotev u Beogradu osuđen na pet godina robije, koju je služio u Sremskoj Mitrovici.</s><s>22. avgusta 1941. godine, on i grupa robijaša organizovali su beg iz zatvora.</s><s>Nakon toga se vraća u Bistricu, gde se priključuje Narodnooslobodilačkom pokretu.</s><s>Stupio je u Fruškogorski partizanski odred.</s>

<s>Pri pokušaju da se vrati u Makedoniju, uhapsila ga je bugarska policija, ali je u julu 1942. godine oslobođen zbog nedostatka dokaza.</s><s>U leto 1943. godine ponovo je uhapšen i interniran u Bugarsku.</s><s>U Makedoniju se vratio krajem godine i pridružio se Prvoj makedonsko-kosovskoj udarnoj brigadi.</s>

<s>Od 1943. bio je član inicijativnog odbora za osnivanje ASNOM-a, a u avgustu 1944. godine učestvuje u Prvom zasedanju ASNOM-a.</s><s>Izabran je u Prezidijum ASNOM-a kao poverenik za finansije, a kasnije za poljoprivredu u Vladi NR Makedonije.</s><s>Godine 1947. postao je predsednik Prezidijuma NR Makedonije.</s>

<s>Nakon donošenja Rezolucije Informbiroa u junu 1948. godine, Fotev se kolebao između sovjetske i jugoslovenske pozicije.</s><s>Zbog toga je došao u sukob sa partijskim rukovodstvom Makedonije na čelu sa Lazarom Koliševskim, pa je u decembru 1950. godine smenjen sa svih funkcija i penzionisan.</s>

<s>Početkom 1951. godine sa svojom se suprugom vratio u Bistricu.</s><s>Godine 1990. je rehabilitovan, nakon čega je postao član Saveza komunista Makedonije – Partija demokratskih promena (SKM – PDP).</s>

<s>Umro je 27. januara 1993. godine u selu Bistrici kod Bitolja.</s>

<s>Literatura 
 Enciklopedija Jugoslavije (knjiga četvrta).</s><s>„Jugoslavenski leksikografski zavod“, Zagreb 1986. godina.</s><s>Makedonska enciklopedija (knjiga druga).</s><s>„MANU“, Skoplje 2009. godina.</s>

<s>Jugoslavenski političari
Makedonski političari
Jugoslavenski komunisti
Makedonski komunisti
Jugoslavenski partizani
Ličnosti radničkog pokreta Jugoslavije
Nosioci Partizanske spomenice 1941.</s><s>Beg iz sremskomitrovačkog zatvora</s>

